Diari Oficial de la Generalitat Valenciana


Sumari del DOGV 8593, del 17-07-2019 (2019/6768)

RESOLUCIÓ de 26 de juny de 2019, de la Conselleria d'Hisenda i Model Econòmic, per la qual s'accepta la cessió gratuïta, per mitjà de la mutació demanial, d'una parcel·la de 385 m² de superfície, situada en els termes d'Alaquàs i Aldaia, realitzada per l'Ajuntament d'Alaquàs per a ampliar el centre de salut de la localitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6768


Data del document
:   26-06-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de juny de 2019, de la Conselleria d'Hisenda i Model Econòmic, per la qual s'accepta la cessió gratuïta, per mitjà de la mutació demanial, d'una parcel·la de 385 m² de superfície, situada en els termes d'Alaquàs i Aldaia, realitzada per l'Ajuntament d'Alaquàs per a ampliar el centre de salut de la localitat. [2019/6768]  
L'Ajuntament d'Alaquàs en l'Acord plenari de 20 de desembre de 2018 va acordar la cessió gratuïta a la Generalitat d'una parcel·la de 385 m² de superfície, situada en els termes d'Alaquàs i Aldaia, per a destinar-la a l'ampliació del Centre de Salut d'Alaquàs.  
A proposta de la Direcció General d'Eficiència i Règim Econòmic de la Conselleria de Sanitat Universal i Salut Publica, de 9 de maig de 2019, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 disposa que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de la transferència o cessió administrativa du implícita l'afectació de béns i drets a l'ús general o al servei públic. Per tant, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a la qual correspon la seua administració, defensa i conservació.  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Alaquàs de la parcel·la que obeeix a la descripció següent:  
«Parcel·la de sòl situada en el terme municipal d'Aldaia a excepció de 18 m², situats en el terme d'Alaquàs, d'una superfície total de 385 m², en sòl dotacional públic de titularitat de l'Ajuntament d'Alaquàs; destinada a un ús assistencial públic de conformitat amb la modificació puntual núm. 1 del PGOU d'Alaquàs, abans espai lliure i vial de titularitat municipal. Limita: nord, amb la resta de l'albereda Nord i carrer Sor Àngela de la Cruz, 1, d'Aldaia; sud, plaça Francisco Tárrega d'Alaquàs; oest, l'actual Centre de Salut d'Alaquàs, i est, amb la resta de l'albereda Nord i vial del municipi d'Alaquàs.»  
La parcel·la comprén dues àrees diferenciades:  
A. Amb una superfície de 273 m² en el terme municipal d'Aldaia susceptible de construcció baixos i sobre rasant, dins de l'àmbit del PGOU d'Alaquàs, que limita: nord, albereda Nord i CV409; sud, plaça Francisco Tárrega Barbera; est, albereda Nord; oest, resta de parcel·la destinada a espai per als vianants susceptible d'edificació sobre l'altura del primer forjat. Posseeix un ús dotacional públic assistencial i sanitari.  
  
B. Amb una superfície de 112 m² destinada a espai públic per als vianants sobre rasant, de 94 m² en el terme municipal d'Aldaia, 18 m² en el terme municipal d'Alaquàs; tota aquesta dins de l'àmbit del PGOU d'Alaquàs, que limita: nord, albereda Nord; sud, plaça Francisco Tárrega Barbera; est, resta de parcel·la edificable; oest, Centre de Salut d'Alaquàs, espai. Sobre aquesta porció, es permetrà la construcció per damunt del nivell del forjat de la primera planta de l'edifici preexistent del centre de salut, amb la finalitat de permetre la connexió d'aquest amb l'edifici que es consolide en parcel·la contigua destinada a l'ampliació, i aquesta volada té un ús dotacional assistencial i sanitari.  
La cessió s'efectua respecte a la porció de 273 m², identificada com a lletra A, íntegrament; i respecte a la porció de 112 m², identificada com a porció B, únicament respecte al dret a la volada, en constituir el vial públic.  
Consta inscrita en el Registre de la Propietat d'Aldaia en el tom 3366, llibre 728, foli 17, finca 29048, inscripció 1a.  
Aquesta parcel·la, ja que es troba majoritàriament dins del terme d'Aldaia, figura en el Cadastre a nom de l'Ajuntament d'Alaquàs, al terme municipal esmentat amb la referència 6336173WY3305U9943WB.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament d'Alaquàs s'efectua amb la condició de destinar-se a l'ampliació del Centre de Salut d'Alaquàs.  
  
Tercer  
L'Ajuntament d'Alaquàs es compromet a eliminar, a càrrec seu, qualsevol obstacle que puga impedir o dificultar la implantació efectiva del projecte de construcció previst, així com dotar el terreny objecte de cessió de la urbanització necessària perquè adquirisca la condició de solar i executar la urbanització perimetral de la parcel·la.  
  
  
Quart  
L'immoble acceptat s'haurà d'incorporar a l'inventari general de béns i drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica, a la qual corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar aquesta resolució a l'ajuntament cedent i procedir-ne a la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es podrà interposar recurs contenciós administratiu en el termini de dos mesos, comptadors a partir de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes, comptador a partir de l'endemà de la notificació, davant l'òrgan que va dictar l'acte, de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que se'n puga exercitar qualsevol altre que es considere procedent.  
  
València, 26 de juny de 2019.- El conseller d'Hisenda i Model Econòmic: Vicent Soler i Marco.